Борис Младенов-Young
От юношеството ми лик прекрасен…

chitanka.info

От юношеството ми лик прекрасен

е трайно в паметта ми съхранен —

от погледа й, нявга чист и ясен,

за пръв път трепна любовта във мен.

Над половин век от тогаз измина.

С жена любима стигнах старини,

с деца и внуци… Но и тук, в чужбина

все още помня дивните очи.

И често с пиетет, да си призная,

за нея мисля… Странен интерес!

И ми се иска някак да узная

какъв живот е имала до днес.

Къде ли е сега? Дали е жива?

И още ли е все така красива.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.